8. ΝΟΜΟΣ υπ' αριθ. 2763 της 27 Φεβρ./4 Μαρτ. 1954 (ΦΕΚ Α΄  38) Περί διατάξεων αφορωσών την συγκρότησιν των Στρατιωτικών Συμβουλίων Επιλογής. Άρθρον Μόνον.-1.Τα Στρατιωτικά Συμβούλια Επιλογής υπ' αριθ. 1 και 2 εξακολουθούν υφιστάμενα και ασκούντα τας καθοριζομένας δι' αυτά αρμοδιότητας. 2.Η Σύνθεσις των Συμβουλίων τούτων δύναται να τροποποιήται δι' αποφάσεων του Ανωτάτου Στρατιωτικού Συμβουλίου. Επίσης δι' αποφάσεως του Ανωτάτου Στρατιωτικού Συμβουλίου δύναται να συγκροτηθώσι νέα τοιαύτα. 3.Κυρούνται αφ' ης εξεδόθησαν αι υπ' αριθ. 16506/3/756/320978 από 6 Μαΐου 1953, Φ. 16506/ Ε.Π. 322969 από 17 Ιουλ. 1953, Φ. 16506/Ε.Π. 325125, Φ. 16506/3/Ε.Π.325126 από 8 Οκτ. 1953 και Φ. 16506/Ε.Π. 318043 Α από 5 Δεκ. 1953 Διαταγαί Υπουργού Εθνικής Αμύνης περί συνθέσεως και συγκλήσεως των υπ' αριθ. 1 και 2 Στρατιωτικών Συμβουλίων Επιλογής, εκδοθείσαι βάσει του συμφώνως τω άρθρ. 13 του Νόμ. 2051/52 υπ' αριθ. 24/Σ2/31.3.1953 Πρακτικού του Ανωτάτου Στρατιωτικού Συμβουλίου. 4.Κυρούνται, αφ' ης εγένοντο αι υπό του Ανωτάτου Στρατιωτικού Συμβουλίου και των Συμβουλίων Επιλογής υπ' αριθ. 1 και 2 ενεργηθείσαι δια το έτος 1953-54 κρίσεις Αξιωματικών του Στρατού Ξηράς ως και αι βάσει τούτων εκδοθείσαι Διοικητικαί Πράξεις. 5.Πάσα διάταξις αντικειμένη εις τον παρόντα Νόμον καταργείται. 6.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 1017 Στρατιωτικά Συμβούλια 36.Μ.β.8 7 36.Μ.β.8 Στρατιωτικά Συμβούλια 8

[Source: greek_legal_code_raptarchis | Tokens: 1295]